**Казкі пра энергазберажэнне**

**Лямпачка**

Жыла-была дзяўчынка. Кожны дзень яна хадзіла ў школу. А калі прыходзіла, то заўсёды ўключала лямпачку і рабіла ўрокі. Яны з лямпачкай пасябравалі.

Аднойчы дзяўчынка пайшла ў школу і забылася выключыць святло. Калі яна вярнулася, то ўбачыла, што лямпачка не гарыць. Дзяўчынцы было вельмі шкада сяброўку. І калі мама купіла новую лямпачку, яна ніколі не забывала яе выключаць.

Калі ты павінен выйсці з хаты, патрэбна выключыць усё з электрасеткі.

**Уцяпленне – эканомія рэсурсаў**

На вялікай планеце, у адным вялікім горадзе, у адным вялікім доме жылі бабуля і дзядуля. Жылі-пажывалі, гора не ведалі.

Раптам наступіла зіма, падзьмуў вецер, пахаладала. У кватэры стала холадна. Бабуля і дзядуля дасталі цёплую вопратку і валёнкі. Быццам бы і батарэі гарачыя, а ім усё холадна. Уключылі абагравальнік. Цэлы дзень грэў ён пакой.

Не бачылі яны, што рамы ў вокнах няшчыльна зачыненыя, не ўцеплены, і ўсё цяпло сыходзіць на вуліцу. Яны забыліся, колькі энергіі траціцца для таго, каб цяпло прыходзіла ў нашы дамы, колькі выдаткавана для гэтага паліва.

Трэба да зімы абавязкова ўцяпліць свае дамы, а не ўключаць абагравальнікі. Так мы скароцім расход энергіі, зберажом нафту, вугаль і газ, здабытыя вельмі цяжкай працай.

**Казка аб эканоміі электрычнасці**

Жыў-быў мядзведзь Кузя. Ён быў забыўчывы, дурнаваты. Непадалёк ад яго жыў заяц Пеця. Пеця любіў чысціню, прыгажосць і эканоміў на ўсім. Аднойчы стала Кузі сумна, і пайшоў ён у госці да Пеці. Заходзіць у дом і бачыць: усё чыста прыбрана, але чамусьці ў пакоі няма святла.

Пеця запрасіў прайсці Кузю ў дом. Яны разам селі на канапу і пачалі размаўляць аб тым, аб гэтым. Нарэшце заяц скончыў свой аповед і спытаў вельмі ветліва: “Здаецца, ты хацеў аб нечым спытаць?”

Мішка спытаў: “Чаму святло было выключана, калі я прыйшоў, ты ж быў дома?” Пеця усміхнуўся: “Ты аб гэтым?!” Потым пачаў гаварыць больш сур’ёзна: “Я эканомлю, таму выключаю святло, калі выходжу з пакоя” .

Тут у Кузі нарадзілася новае пытанне: “А як электрычнасць паступае ў дом?” Пеця даў такі адказ: “Электрычнасць ствараецца на электрастанцыі, потым праз драты паступае ў падстанцыю, дзе электрычнасць ідзе ўжо не па правадах, якія на вуліцы, а па правадах, якія закапаныя пад зямлёй. З дапамогай электрычнасці ў сучасным жыцці працуе большасць прыбораў: пыласос, тэлевізар, камп’ютар, пральная машына, прас і г.д. Зараз ток выпрацоўваюць не толькі на электрастанцыях, нават вада выпрацоўвае ток. На рэках будуюць гідрастанцыі. Даўней электрычнасць здабывалі з дапамогай млыноў. Яны таксама будаваліся як на вадзе, так і на сушы”.

Кузя так глядзеў на Пецю, што той спалохаўся і спытаў: “Ты што, збіраешся мяне з’есці?” “Не, проста ўсё гэта падобна на цэлую прыгоду, таму ўсё гэта так цікава”.

З таго моманту Кузя стаў эканоміць электраэнергію, выключаць святло і ўсе астатнія прыборы, калі мог без іх абысціся.

**Эканомце ваду!**

Дзесьці далёка-далёка жыў цар. Быў ён малады, справядлівы, любіў чысціню і парадак. Яго ўладанні славіліся зялёнымі лясамі і чыстымі рэкамі і азёрамі. Падданыя цара сачылі за гэтай прыгажосцю. Раптам жыхары сталі заўважаць, што ў мясцовых азёрах стала гінуць рыба, вадаёмы абмяльчэлі. Цар вырашыў высветліць, што ж здарылася з яго прыгожым наваколлем.

Аказалася, што калі жыхары сталі карыстацца водаправодам, яны забыліся пра эканомію вады. Тады цар выдаў указ: “Той, каго заўважаць у нядбайным стаўленні да вады, будзе пакараны. Ён будзе сасланы ў пустыню, пакуль не ўсвядоміць свой учынак”.

Задумаліся жыхары дзяржавы аб сваім няправільным учынку і пастараліся сваім беражлівым стаўленнем да вады дапамагчы прыродзе.

**Казка пра робата Кешу**

Жыла-была маленькая дзяўчынка Маша. Яна жыла са сваёй мамай Ленай і татам, які працаваў інжынерам-канструктарам.

Аднойчы ўвечары да іх дома пад’ехала машына. З машыны выйшлі два чалавекі і ўцягнулі велізарную скрынку. Рабочыя ўнеслі скрынку ў дом, за імі ўвайшоў тата. Ён сказаў: “Дачушка, мне канструктарскае бюро зрабіла робата Кешу, які павінен прайсці выпрабаванне”.

Так у нас дома з’явіўся Кеша. Ён быў электрыкам, сачыў за ўсімі электрапрыборамі. Ён адразу паправіў усе разеткі, выправіў пыласос, які вось ужо два тыдні не працаваў, адрэгуляваў тэлевізар, памяняў усе лямпачкі на энергазберагальныя. Мая мама была проста шчаслівая. Яна кожны дзень паўтарала: “Вось у нас у доме нарэшце з’явіўся мужчына”.

А Кеша не пераставаў працаваць, ён сачыў за парадкам: вось тата не выключыў ў прыбіральні святло, вось мама забылася, што ў яе на пліце стаіць кастрюля, а яна ўжо цэлую гадзіну размаўляе па тэлефоне са сваёй сяброўкай. І Кеша стаў рыхтаваць абеды.

Прайшоў месяц. Кеша прайшоў выпрабаванне, ён стаў незаменным памочнікам для маёй мамы. А калі мама аплочвала камунальныя паслугі, то выявіла, што ў гэтым месяцы за святло ў нас плаціць стала менш, таму што Кеша пастаянна эканоміў энергію.

Вось такі цудоўны Кеша жыве ў нашай кватэры.

**Яе вялікасць Электрычнасць**

Калі я пайшоў у школу, мама падарыла мне прыгожую настольную лямпу. Яна свяціла так ярка, што вакол было прыгожа, як у казцы. Я пасябраваў з лямпай, кожны дзень уключаў яе, калі прыходзіў са школы. Разам з ёй я маляваў, чытаў, навучыўся пісаць свае першыя літары. Але аднойчы яна не ўключылася. Мама сказала, што лямпачка перагарэла. Мне стала так крыўдна. Я плакаў. Мама ўзяла мяне з сабой у краму. А там аказалася так шмат розных лямпачак, што вочы разбягаліся. Але мы абралі зусім не падобную на нашу. І цяпер яна свеціць у маёй лямпе цэлы год і не перагарае. А яшчэ я навучыўся хутка рабіць урокі, калі на вуліцы яшчэ светла. Я люблю сваю лямпу і берагу яе! Беражыце і вы свае лямпы і свяцільні, так зберажэце і электраэнергію.

**Гісторыя ў Прастаквашына**

Адбылася гэтая гісторыя ў Прастаквашына. Жылі-былі, не смуткавалі Дзядзька Фёдар, кот Матроскін і сабака Шарык. Дзядзька Фёдар цэлымі днямі гуляў у камп’ютарныя гульні, глядзеў мультфільмы, слухаў музыку. Кот Матроскін на электрычнай швейнай машынцы шыў шторы для ўсяго Прастаквашына. Сабака Шарык захапляўся фатаграфіяй, раздрукоўваў фотаздымкі на каляровым прынтары. Пры гэтым у доме пастаянна гарэла святло.

У адзін цудоўны дзень паштальён Печкін прынёс ім рахунак за электрычнасць! Кошт быў такім вялікім, што кот Матроскін падумваў прадаць карову. І тут на дапамогу нашым сябрам прыйшоў той жа Печкін. Ён патлумачыў ім, што электраэнергію трэба эканоміць: святло днём не ўключаць, цэлымі днямі не пакідаць уключанымі электрапрыборы, і тады рахунак за электрычнасць будзе прыходзіць меншым!

**Як кошка Мурка і сабака Цяпа даведаліся пра электрычнасць**

У адным доме жыла-была кошка Мурка. І ўсё б нічога, калі б не гэтая гісторыя, якая з ёй здарылася. Аднойчы яна вырашыла наведацца ў каморку, дзе захоўвалася смятана. Там гарэла святло. Але тут прабегла мышка. Кошка кінулася за ёй, зачапіла нейкі шнур і абарвала электрычны провад – святло згасла. Спачатку Мурка спалохалася, але потым ёю авалодала цікаўнасць, захацелася пакратаць гэты хісткі проавд. У акно кошку ўбачыў крумкач, які сядзеў на электраслупе і паспеў своечасова папярэдзіць Мурку аб небяспецы. Каб даведацца, што такое электрычнасць, крумкач параіў звярнуцца да мудрай Савы, якая абавязкова пра гэта раскажа.

Котка вырашыла скарыстацца парадай крумкача, а той паспяшаўся адправіць сваю тэлеграму аб пашкоджанні электрычнага провада людзям, якія ліквідуюць няспраўнасці, электрыкам. Мурка ўжо спяшаецца на ўрок да Савы ў лясную школу. Па дарозе яна сустрэла сабаку Цяпу і пра ўсё, што з ёй, здарылася, распавяла.

І вось яны разам прыйшлі ў школу, дзе ўжо на ўроку сядзелі іншыя звяры і слухалі аповед Савы. Кошка Мурка і сабака Цяпа таксама прыселі і пачалі слухаць: “Электрычнасць – наш сябар і памочнік, але яна можа ператварыцца ў ворага. Сава распавяла аб правілах бяспечнага абыходжання з электрапрыборамі з дапамогай малюнкаў.Затым пазнаёміла з правіламі:

1. Нельга цягнуць рукамі электрычны провад, трэба браць у рукі толькі вілку.
2. Ні ў якім разе нельга падыходзіць да аголеным правадоў і дакранацца да іх. Гэта небяспечна для жыцця.
3. Нельга дакранацца да электрапрыбораў мокрымі рукамі.
4. Нельга ўстаўляць у разетку ніякія прадметы.
5. Нельга карыстацца электрапрыборамі з пашкоджанымі правадамі.

Мурка і Цяпа ўважліва слухалі і запаміналі. У канцы ўрока Сава падарыла сваім вучням чароўныя прадметы-электрапрыборы. Кошка абрала сабе электрагрэлку, так як яна любіць цяпло. Сабаку спадабаўся электрычны фен для сушкі воўны. Задаволеныя, яны адправіліся дадому.

**Наша Вялікасць – Электрычнасць**

Даўным-даўно ў велізарным замку жыла Электрычнасць. У кожным доме з надыходам цемры загаралася святло вялікай і магутнай электрычнай электралямпы. Усюды былі працягнуты правады, быццам рукі. Па руках бег электрычны ток, быццам кроў па венах. Электрычнасць была вельмі добрай, спагадлівай. Яна заўсёды дапамагала людзям – сагравала, а таксама дапамагала рыхтаваць ежу. Электрычнасць ставілася да людзей так, як ставіліся да яго яны, усё было вельмі проста. Электрычнасць была ўмелай, яна працавала на розных заводах, фабрыках. У Электрычнасці не было такой справы, за якую яна не змагла б узяцца. Наша Вялікасць з’яўлялася самым галоўным, што было ў гэтым свеце, таму што без электрычнасці не было б нічога.

 Ішлі гады, час ляцеў, электрычнасць працавала не пакладаючы рук. Але наступіў момант, калі людзі зусім забыліся, як правільна трэба карыстацца Электрычнасцю. Наша Вялікасць працавала і днём, і ноччу. І аднойчы адбылася бяда, пра якую нават ніхто не мог падумаць! Электрычнасць захварэла, у ёй адбылося замыканне.

 Наступіла цемра, электралямпы больш не працавалі так, як раней, апусціліся правады і па іх перастаў цячы ток. Усе людзі ў царстве засталіся без цяпла і выгод. Спынілася ўся вытворчасць, сталі заводы, фабрыкі. Свет стаў чорным. Усюды панавала цішыня. І тут людзі спалохаліся і пачалі думаць, як жа ім быць, як вярнуць нашу Вялікасць Электрычнасць. Думалі яны думалі, так нічога і не прыдумалі. Вырашылі людзі пайсці да мудрага дзядзечкі электрыка, і сказалі: «Дзядзечка электрык, выратуй, дапамажы нам, як жа нам быць без электрычнасці?» Дзядзечка адказаў ім: “Сядайце і слухайце, але слухайце вельмі ўважліва”.

І распавёў ён людзям павучальную гісторыю пра тое, як трэба правільна карыстацца Электрычнасцю. Што трэба берагчы яе, трэба даглядаць за ёй, не даваць у крыўду, не турбаваць яе без патрэбы, карыстацца толькі ў выпадку неабходнасці. А галоўнае – эканоміць!

Ішоў час, людзі жылі, працавалі, вучыліся, а галоўнае – яны сталі любіць і паважаць электрычнасць, бо гэта таксама жывая частачка нашага свету. Людзі сталі па меры сваёй неабходнасці турбаваць нашу Вялікасць, сталі, выходзячы з дому, заўсёды выключаць святло і электрычныя прыборы. Аповед дзядзечкі пайшоў ім на карысць. З таго моманту людзі і электрычнасць жывуць у любові і паразуменні. Таксама і чытачам хачу пажадаць таго, што пажадаў у нашай казцы дзядзечка электрык: “Беражыце электрычнасць, будзьце ўзаемаветлівымі, не крыўдзіце яе, інакш электрычнасць можа памерці”.

**Мистер Вольт**

В городе Ампер жил-был мистер Вольт. Все жители этого города были ему очень рады. Когда он поселился в Ампере, их жизнь стала прекрасной и удивительной. У людей появилось электрическое освещение и множество электроприборов. На фабриках и заводах стали работать электрические машины и станки. В хлебопекарнях электрические печи выпекали хлеб. Уличное движение стало управляться электрическими светофорами. Но постепенно люди стали безответственно относиться к этим дарам. Включали все электроприборы сразу, независимо от того, нужны они или нет. Мистер Вольт долго терпел безалаберность людей. Но однажды он обиделся и ушел из города. И тут над Ампером нависла тьма. Единственным источником света стали звезды. Остановилось движение трамваев, троллейбусов, люди застряли в лифтах, перестали работать телефоны. Жители города поняли, что они сами виноваты в своем небережливом отношении к электричеству и решили отыскать мистера Вольта, чтобы извиниться перед ними попытаться вернуть свет.